**ELŐTERJESZTÉS**

**Körmend Város Önkormányzata Képviselő-testületének 2016. június 27-i ülésére**

**Tárgy:** pályázat benyújtása a Nemzeti Kulturális Alap Örökségvédelem Kollégiuma által kiírt pályázati felhívásra

Tisztelt Képviselő-testület!

A Nemzeti Kulturális Alap (a továbbiakban NKA) Örökségvédelem Kollégiuma „Veszélyeztetett helyzetű épített műemlékek veszélyelhárításának, állagmegóvásának, részleges helyreállításának támogatására” nyílt pályázatot hirdetett meg.

A benyújtandó pályázat keretében a Keleti tisztilak (2/3 hrsz.) épület állapotának veszélyelhárítását és további romlását kívánjuk megcélozni, tekintettel arra, hogy a korábban beadott norvég pályázat keretében a Batthyány-Strattmann kastélyegyütteshez tartozó Őrségépületek nem részesültek támogatásban.

A pályázat elsődleges célja az épület erősen leromlott, omlásveszély állapotba került észak-nyugati falsarkának helyreállítása és a károsodás kiváltó okainak megszüntetése, a jövőbeni teljes felújítási programtervhez igazodóan.

A helyreállítás az alábbi munkanemeket foglalja magába:

*- nyílászárók, falépcső bontása a munkaterület előkészítéséhez,*

*- az épület észak-nyugati falsarkán szakaszos falcsere készítése,*

*- omló párkányszakasz újrafalazása,*

*- korhadt, leszakadt zárófödém-szakasz cseréje,*

*- fekvőeresz csatorna- lefolyó rendszer kiépítése az északi oldalon, felszíni víztereléssel, és*

*- részleges vakolati helyreállítás.*

A pályázat összköltsége 7.778.000 Ft, mely meghaladja a pályázati kiírásban szereplő 7.000.000 Ft összegű igényelhető maximális támogatást. Mivel a támogatási intenzitás mértéke maximum 90 százalékos lehet, így a pályázathoz továbbá 777.800 Ft (10 %) önerő biztosítása szükséges.

A pályázatban megjelölt cél megvalósításának határideje 2017. december 31.

Kérem a tisztelt Képviselő-testületet, hogy az ingatlan vagyonkezelőjeként támogassa a pályázat benyújtását és az alábbi határozati javaslatot elfogadni szíveskedjen.

**HATÁROZATI JAVASLAT**

Körmend Város Önkormányzatának Képviselő-testülete

1. a Nemzeti Kulturális Alap Örökségvédelem Kollégiuma 207136/72 kódszámú „Veszélyeztetett helyzetű épített műemlékek veszélyelhárításának, állagmegóvásának, részleges helyreállításának támogatására” kiírt pályázati felhívásra történő pályázat benyújtását támogatja.

2. a pályázat megvalósításához 777.800,- Ft biztosít a felhalmozási tartalék terhére a 2016. évi költségvetésében.

3. felhatalmazza a polgármestert a pályázat benyújtására és minden további intézkedés, jognyilatkozat megtételére és a szükséges dokumentumok aláírására.

Felelős: polgármester

Határidő: azonnal

Körmend, 2016. június 16.

**Bebes István  
 polgármester**